Korrosjonsinhibitorer,+emulsjonsbryter+og+scalinhibitor

=Korrosjonsinhibitorer= En korrosjonsinhibitor er en kjemisk sammensetning som hindrer korrosjonsraten til et metall eller en legering dersom den blir tilsatt i væske eller gass.

Effektiviteten til en korrosjonsinhibitor er avhengig av mange ulike faktorer som for eksempel; væskesammensetning, mengde vann og strømning. Dersom riktig korrosjonsinhibitor og mengde blir valgt er det mulig å oppnå veldig høy effektivitet(90-99%).

En av effektene til en korrosjonsinhibitor er dannelsen av et passiverings sjikt. Dette sjiktet er en tynn film som legger seg på overflaten av materialet og som hindrer at korrosive stoffer får tilgang til metaller, og hindrer enten oksidasjon eller reduskjon, eller fjerner oppløst oksygen.

Eksempler på korrosjonsinhibitorer kan være heksamin, benzotriasol, fenyldiamin, dimetyletanolamin, polyanilin, natriumnitritt, cinnamaldehyd, kondensasjonsprodukter av aldehyder og aminer, kromater, nitritter, fosfater, hydrasin, askorbinsyre, samt flere andre. Hvor godt et kjemikalie passer til et gitt bruksområde er avhengig av flere faktorer; hvilket materialet systemet består av, naturen til det stoffet det blir tilsatt i og brukstemperaturen.

Et eksempel på en anodisk inhibitor er kromat, som danner et passiverings sjikt på overflatene til aluminium og stål, og hindrer på denne måten oksidasjon av metallet. Dessverre er kromat et kreftfremkallende stoff. Av den grunn er bruken av kromat, i likhet med bruken av hydrasin, begrenset, og er til og med blitt forbudt i noen produkter. En annen anodisk inhibitor er nitritt. Dersom anodiske inhibitorer blir benyttet ved for lav konsentrasjon kan det faktisk føre til gropkorrosjon. Grunnen til dette er at det vil bli dannet et uensartet lag av lokale anoder. Pertechnat er også et eksempel på en anodisk inhibitor, men dessverre har det en mye høyere radioaktivitet enn uran og brukes derfor kun ved områder som er trygge, slik som reaktorer.

Et eksempel på en katodisk inhibitor er sinkoksid, som hemmer korrosjonen ved å hindre reduskjonen av vann til hygrogengass. Dette hindrer så okidasjonen av metallet siden enhver oksidasjon krever at en reduksjon skjer på samme tid. Som et alternativ til reduksjonen av vann til hydrogen, kan oksygen eller nitrat bli redusert. Et annet eksempel på en god katodisk inhibitor er et flyktig amin som forbrukes i damp; disse brukes i kokere og til å drive turbiner for å beskytte rørsystemer som transporterer kondensert vann. Aminet blir flyttet til rørsystemet ved hjelp av damp ved en dampdestillasjon. Aminet øker pH’en noe som gjør at protonreduksjonen blir mindre gjeldende. Det er også mulig at aminet kan danne en beskyttende film på ståloverflaten, og samtidig fungere som en anodisk inhibitor. En inhibitor som har både anodisk og katodisk oppførsel kalles en mikset inhibitor. Både hydrasin og askorbinsyre(vitamin C) hjelper til med å redusere korrosjonsraten i kokere ved å fjerne løst oksygen fra vannet, men bruken av hydrasin frarådes da stoffet kan være kreftfremkallende. Antiseptikum brukes til å motvirke bakteriekorrosjon. I oljeindustrien er det vanlig å bruke bensalkonium klorid. Korrosjonsinhibitorer blir ofte brukt i kjølevæsker, drivstoff, hydraulisk væsker, motorolje pluss i mange andre væsker i industrisammenheng.

For forskjellige drivstoff kan følgende korrosjonsinhibitorer brukes: · DCI-4A, mye brukt i kommersielle og militære jet drivstoffer. Kan også bruke i bensin og andre destillat-drivstoffer. · DCI-6A, motorbensin og destillat-drivstoffer, og for U.S. militære drivstoffer(JP-4, JP-5, JP-8) · DCI-11, for alkoholer og bensiner som inneholder oksygenater. · DCI-28, for alkoholer med lav pH og bensiner som inneholder oksygenater. · DCI-30, for bensin og destillat-drivstoffer, utmerket for rørledning og lagring, kaustisk-motstandig. · DMA-4(løsning av alkylaminfosfat i kerosene), for petroleums destillater. Korrosjonsinhibitorer blir også ofte tilsatt i maling. Et pigment som har antikorrosive egenskaper er sinkfosfat.

=Emulsjonsbryter= Emulsjoner er suspensjoner av små dråper, større enn 0,1 mikron i diameter, som består av to ublandelige væsker. Et eksempel på to slike ublandelige væsker er olje og vann. Emulsjonsbrytere er produkter som benyttes til å: 1. bryte eller hindre dannelse av emulsjoner på åpent hav. 2. bryte emulsjoner i oljeopptakere og tanker. Pr. dags dato er de aller fleste emulsjonsbrytere hydrofile overflateaktive stoffer

=Scaleinhibitorer= En scaleinhibitor er et kjemisk middel som brukes til å kontrollere eller forhindre utfellinger av kjelstein i produksjonskanaler.